open-index/open-wikipedia-markdown huggingface dataset:
Smokas ir Mažylis

**Smokas ir Mažylis** – 1975 m. Lietuvos kino studijoje TSRS Centrinės televizijos užsakymu sukurtas nuotykinis meninis filmas Dž. Londono kūrinių motyvais. 3 serijos („Mėsos skonis“, „Sapnas“, „Auksas“). Įgarsintas rusų kalba. Filmo trukmė – 240 min. Filmas skirtas Dž. Londono gimimo 100-mečiui paminėti. Daugiausia filmuota Kolos pusiasalyje.

## Kūrybinė grupė
* Scenarijaus autoriai – Pranas Morkus, Raimondas Vabalas
* Režisierius statytojas – Raimondas Vabalas
* Kompozitorius – Viačeslavas Ganelinas
* Eilių autorius – Vladas Šimkus
* Antrasis režisierius – Algirdas Šemeškevičius
* Operatorius statytojas – Jonas Tomaševičius
* Montažo režisierius – Mingailė Murmulaitienė
* Dailininkas statytojas – Algimantas Švažas
* Kostiumų dailininkė – Irena Norvaišienė

## Vaidina
* Venjaminas Smiechovas – Kristoferis („Smokas“) Belju
* Gediminas Girdvainis – Džekas Karsonas („Mažylis“)
* Antanas Gabrėnas – dėdė Belju
* Eugenija Bajorytė – Džoja Haskel
* Kenno Oja – inžinierius Stainas
* Regina Arbačiauskaitė – Liusilė Erol
* Vytautas Tomkus – Čarlis Voteris „Patrakėlis“
* Balys Bratkauskas – Siltmenas, „Elnio rago“ savininkas
* Henrikas Kurauskas – Slavovičius
* Juozas Rygertas – leitenantas Polokas,
* Stepas Jukna – Duaitas Sendersonas
* Valdas Jatautis – Džeris
* Gediminas Karka – krupjė
* Antanas Šurna – milijonierius Harvišas
* Danutė Krištopaitytė – jo draugė
* Marijonas Giedrys – „Bangos“ redaktorius O’Haras
* Ona Valiukevičiūtė – japonų dainininkė
* Vladas Jurkūnas – restorano administratorius
* Algirdas Šemeškevičius – žmogus su valtimi
* Vytautas Kancleris – spaustuvininkas
* Elvyra Žebertavičiūtė – indėnė Saulės Spindulys
* taip pat Algirdas Kubilius, Vytautas Dumšaitis, Aleksandras Žadeikis, Steponas Kosmauskas, S. Lavrinovič, Algirdas Lapėnas, Zuzana Masiulevičiūtė, Henrikas Rimeika, Feliksas Einas, Leonas Stanevičius, Vytautas Eidukaitis, Algimantas Kundelis, Lilija Žadeikytė ir kiti.

## Siužetas
JAV, XIX a. pabaiga. Kristoferis Belju – rašytojas iš San Francisko. Laikraštis, kuriam jis rašė romaną su tęsiniu, bankrutuoja, ir Belju ryžtasi vykti į Aliaską bandyti laimės ieškant aukso. Pakeliui Belju susipažįsta ir susidraugauja su „Mažyliu“ Karsonu, o pats gauna „Smoko“ pravardę.

Po sunkios, gyvybei pavojingos kelionės, Smokas pasiekia Dousoną. Jam daug ko tenka patirti, dirbti indų plovėju ir padavėju restorane. Išlošęs didžiulę pinigų sumą, žaisdamas ruletę, apmulkintas žlunga bandydamas užsiimti verslu, tačiau sugalvoja įdomų planą su žemės pardavimais. 

## Nuorodos
* Aukso ieškotojų daina iš kino filmo
* Dž. Londono romano „Smokas Belju“ tekstas (rusų k.)
* http://film.arjlover.net/info/smok.i.malysh.avi.html
* http://www.getmovies.ru/details.aspx?item=46891
Bandana

**Bandana** ( 'rišti') – didelė, paprastai spalvinga skarelė, dėvima užrišta ant galvos. Klasikinės bandanos dažnai būna išmargintos vadinamu *paisley* raštu.

## Etimologija
 iš  'margaspalvio tekstilės dažymo būdas, kai dažomas audeklas surišamas mazgais; taip nudažytas audeklas', iš  'rišti', iš  'jis riša'.

## Naudojimas
Bandanų paskirtis:
* Lauke dirbantys žmonės (žemės ūkio darbininkai, kaubojai ir kt.) bandanas dėvi ant kaklo, jomis nusišluosto prakaitą, bandanos saugo, kad dulkės neprasiskverbtų pro apykaklę.
* Miško ir panašių gaisrų gesintojai – ant veido užrišta bandana apsaugo burną ir nosį nuo dulkių, pelenų, iš dalies – nuo dūmų.
* Šokėjai, sportininkai bandanomis perriša kaktą, kad į akis nesrūtų prakaitas, kad nesidraikytų plaukai.
* Kareiviai irgi neretai naudoja bandanas kaip apsaugą nuo prakaito. Sužeidus į galvos odą bandana apsaugo ir nuo kraujo tekėjimo į akis.
* Įvairių socialinių grupių žmonės dėvi tam tikrų spalvų ir raštų bandanas kaip priklausomybės tam tikrai grupei ženklą. Pvz., Kalifornijoje nusikaltėlių gaujos *Bloods*, *Crips*, *Norteños* ir *Sureños*, kai kurios JAV seksualinės grupuotės turi savo identifikacines bandanas. Pvz., XX a. 9-to dešimtmečio pab. – 10-tojo pradžioje *Bloods* ir *Crips* gaujos dėvėjo raudonas ar mėlynas bandanas su tipišku *paisley* raštu kaip priklausomybės jų gaujai ženklą. Bandanos dažnai būna dalies klubų sirgalių skiriamasis ženklas.
* Demonstrantai ir nusikaltėliai naudoja bandanas kaip būdą pridenti veidą, kad jų neitų atpažinti ar nufotografuoti. Tuo bandanos primena balaklavas.


File:Red bandanas, goggles, gasmask.jpg|Protesto akcijos dalyviai su bandanomnis
File:Black bloc.jpg|Antikarinės demonstracijos dalyviai
File:Bandana des fêtes de la Madeleine.jpg|Bandana kaip kaklaskarė
File:Black-bandanna.jpg|Juoda bandana kaip protesto ženklas


## Nuorodos
Katiliukas

**Katiliukas** () – kieta fetrinė skrybėlė su aptakiu viršumi.

## Istorija

Katiliukas buvo sukurtas 1849 m. Londono skrybėlininkų Tomo ir Viljamo Boulerių (*Thomas and William Bowler*), gavusių užsakymą iš skrybėlių prekybos firmos *Lock & Co. of St. James’s*, kuri buvo įkurta 1676 m. ir veikia iki dabar. *Lock & Co* turėjo užsakymą sukurti klientui prie galvos priglundančią skrybėlę žemu viršumi, kad apsaugotų jodinėjančių jėgerių galvas nuo žemai augančių medžių šakų. Iki tol jie dėvėjo cilindrus, kuriuos lengvai numušdavo ir sugadindavo. Buvo tikimasi, kad naujosios skrybėlės apsaugos jėgerius, jei šiuos užpuls brakonieriai.

## Nuorodos
Smyslovas

**Smyslovo** pavardę turi šie įžymūs žmonės:
* Vasilijus Smyslovas (1921–2010), Rusijos šachmatininkas, septinasis pasaulio šachmatų čempionas;
* Piotras Smyslovas (1827–1891), astronomas ir geodezininkas.
Vokietijos socialinis kodeksas

**Vokietijos socialinis kodeksas** ( 'socialinių įstatymų knyga', *SGB*) – kodifikuotas federalinės Vokietijos įstatymas, pagrindinis VFR socialinės teisės šaltinis. Dabartinis Vokietijos socialinis kodeksas sudarytas iš 12 knygų. Pirmoji knyga (Bendroji dalis) įsigaliojo 1976 m. sausio 1 d. Socialinių Vokietijos įstatymų kodifikacijos pradžia – 1969 m.

## Nuorodos
* Vokietijos socialinės teisės srities įstatymai 
* Vokietijos socialinio kodekso tekstas  (SGB 1 – SGB 12)
* Vokietijos socialinių teismų praktika
Rusijos Federacijos Federalinė kontržvalgybos tarnyba

**Rusijos Federacijos Federalinė kontržvalgybos tarnyba** (, trumpinama *ФСК России*) - dabartinės RF Federalinės saugumo tarnybos (FSB) pirmtakas, gyvavęs 1993-1995 metais. Tarnyba atliko kontržvalgybinės veiklos koordinavimo funkcijas.

## Istorija
* 1993 m. gruodžio 21 d. Rusijos prezidentas Borisas Jelcinas pasirašė įsakymą dėl RF Saugumo ministerijos panaikinimo ir Rusijos Federalinės kontržvalgybos tarnybos įkūrimo. Naują tarnybą sudarė visi RF Saugumo ministerijos padaliniai išskyrus pasienio kariuomenę, kuri buvo išskirta į savarankišką tarnybą gavusią pavadinimą Rusijos Federacijos Federalinė pasienio tarnyba - Vyriausioji pasienio kariuomenės vadavietė (Федеральная пограничная служба – Главное командование Пограничных войск Российской Федерации, trumpinama ФПС – Главкомат).
* 1994 sausio 5 d. Rusijos prezidentas pasirašė įsakymą  dėl tarnybos padėties ir centrinio aparato struktūros patvirtinimo. Tarnybai vadovavo direktorius, kuris turėjo 5 pavaduotojus (iš kurių vienas pirmasis). Taip pat tarnyba turėjo 11 asmenų kolegiją, 18 valdybų, sekretoriatą ir Visuomeninių ryšių centrą.
* 1994 liepa tarnybos centrinio aparato sudėtyje atsirado nauja Šifruoto ir specialaus ryšio valdyba.
* 1995 sausio mėn. tarnybos direktoriaus pavaduotojų kiekis padidintas iki šešių . 
* 1995 m. balandžio 3 d. Rusijos prezidentas B. Jelcinas pasirašė įsakymą "Dėl Federalinių saugumo organų Rusijos Federacijoje" (, įsigaliojo balandžio 12), kurio pagrindu Federalinė kontržvalgybos tarnyba buvo pervadinta į Rusijos Federacijos Federalinę saugumo tarnybą () – trumpinama FSB. Šio įstatymo įsigaliojimas ir tarnybos pavadinimo pakeitimas darbuotojų nepalietė, nes nebuvo struktūrinių ir personalo pasikeitimų.

## Vadovai
* Nikolajus Michailovičius Goluško (1993 m. liepa – 1994 m. kovo 3)
* Sergejus Vadimovičius Stepašinas (1994 m. kovas – 1995 m. birželio 30)

## Nuorodos
* FSB istorija

## Šaltiniai ir pastabos
Palapinė

**Palapinė** – laikinas lengvai išardomas bei transportuojamas statinys, skirtas gyventi.

Palapinės taip pat gali būti statomos užuovėjai sukurti, renginiams (pvz., cirko palapinė), turizmui ir kt.

Palapinės gali būti mini, poilsinės, kelioninės; skirtos pasislėpti nuo saulės; gyventi ilgesniam laikotarpiui (pvz., jurta).
Gintarinis pajūris

**Gintarinis pajūris** – Lietuvos dviračių turizmo trasa Baltijos jūros pakrante nuo Klaipėdos iki sienos su Latvija. Europos dviračių takų tinklo EuroVelo maršruto EV 10 – „Hanzos žiedas“ ir Europos dviračių trasos R1 dalis, Lietuvos dviračių takų Pamario dviračių trasa ir Neringos dviračių takas tęsinys. Trasos ilgis 49–52 km.

|}

## Nuorodos
* EuroVelo svetainė
Socialinė teisė

**Socialinė teisė** (socialinės apsaugos teisė;  – visuomenė) – teisės šaka; visuma teisės normų, reguliuojančių visuomeninius santykius, kurių objektas – socialinė apsauga, socialinė parama ir su ja susiję dalykai. Valstybėse, kuriose yra itin išplėtota valstybės socialinė apsauga, atitinkamai yra išplėtotos ir teisės normos bei principai, įtvirtinami įstatymuose, Konstitucijoje, socialiniuose kodeksuose (pvz., žr. Vokietijos socialinis kodeksas). Kai kur pabrėžiamas socialinės valstybės principas (kaip teisės principas, socialinės politikos orientyras, postulatas).

## Dalykas
Socialinė teisė apima tokias sritis kaip socialinis draudimas, socialinis aprūpinimas; socialinė parama šeimai, vaikams ir jaunimui; socialinis būstas; socialinis viešasis administravimas ir kt. Lietuvoje pagrindinė valdžios institucija šioje srityje, leidžianti norminius teisės aktus – LR socialinės apsaugos ir darbo ministerija.

## Literatūra
* Darbo ir socialinės apsaugos teisė XXI amžiuje: iššūkiai ir perspektyvos. 2007, TIC. Vilnius. ISBN ar kodas: 9789955300229.

## Nuorodos
* Socialinės teisės ES
Siankuano provincija

** Siankuano provincija** ( „Horizontalus miestas“) – Laoso provincija įsikūrusi šalies šiaurės rytuose. Smarkiai nukentėjo per Vietnamo karą.

Senovėje buvo žinoma kaip Muang Phuanas. Provincija garsėja dėl čia esančio Akmenų lygumos. Šioje provincijoje kalbančių žmonių (daugiausia phuanai) tarmė skiriasi nuo Vientiano regiono tarmės. Šiame regione labai populiarus Lum Phuan.

## Administracinis suskirstymas
Provincija padalinta į 8 rajonus:

# Kham
# Khoune
# Morkmay
# Nonghed
# Pek
# Phaxay
# Phookood
# Thatom

Thatom rajonas prie Siankuano provincijos prijungtas 2006 m. atskyrus nuo Saisombuno.
Simonas Varkala

**Simonas Varkala** ( 1863 m. gegužės 2 d. Girininkų kaime, Pakuonio valsčius, Kauno apskritis – 1949 m. Perstunyje, Lenkija) – lietuvių kilmės Romos katalikų kunigas Lenkijoje, Lietuvoje ir Baltarusijoje.

## Biografija
Kunigu įšventintas 1886 m. birželio 29 d. Vikaravo Kobyline (1886-90 m.), Lankeliškiuose (1890-95 m.), Miroslave (1895-99 m.), Plonkoje (1899–1900 m.). Tarnavo klebonu Petkove (1900-05 m.), Adamovičiuose (1905-06 m.), Silvanonyse (1906-15 m.), Mogiliave (1918 m.), Teoline (1918-19 m.) ir Perstunyje (1919–1949 m.).

Nors beveik visą kunigavimo laiką praleido ne Lietuvoje, bet palaikė santykius su lietuviais. 1919 m. Augustavo dekanas prašė vyskupo iškelti jį iš Perstunio kaip nelojalų Lenkijai. Klebonaudamas Perstunyje bendravo su vietos lietuviais, todėl, Balstogės vaivados nuomone, jį reikėtų perkelti toliau nuo pasienio. Nors vyskupas Jelbžikovskis ir pažadėjo tai padaryti, bet dėl kunigų trūkumo S. Varkala toliau liko Perstunyje. 1927 m. nesėkmingai bandė gauti Lenkijos pilietybę.

Brolis Juozas Varkala, 1904 m. viešėdamas pas Simoną Varkalą, buvo areštuotas už draudžiamos lietuviškos spaudos platinimą, turėjo išvykti į JAV, kur tapo žinomu verslininku ir visuomenės veikėju.

## Šaltiniai
* Ks. Witold Jemelity. Parafie polsko-litewske na Suwalszczyzne w latach 1919-1939
Sombreras

**Sombreras** ( 'metanti šešėlį', nuo *sombra* 'šešėlis') – plačiabrylė skrybėlė, su aukšta, kūgine viršutine dalimi. Nors žodis *sombrero* siejamas visų pirma su meksikietiškomis skrybėlėmis, ispanų kalboje šiuo žodžiu apibūdinama bet kokia skrybėlė (pavyzdžiui, plokščias ispaniškas Kordobos sombreras). Sombreras naudojamas apsaugoti galvą nuo saulės spindulių. Populiari Pietų Amerikoje (ypač dirbant lauko darbus). Meksikoje sombreras yra tautinių drabužių sudėtinė dalis.
 
Į Meksiką sombreras atkeliavo iš Ispanijos, tačiau karštame klimate labiau tiko lenktakraštės, platesnės skrybėlės, sudarančios šešėlį aplink galvą, todėl vietiniai kaubojai (*vaqueros*) jas patobulino. Meksikietiški valstiečių sombrerai paprastai gaminami iš šiaudų, o brangesni sombrerai – iš veltinio. Naudojamos įvairios rišimo technologijos, šventiniai sombrerai dažnai būna labai spalvingi, su įmantriais raštais. Be to, dažnai sombrerai būna su virvele, kuria tvirtinamas prie skrybėlės nešiotojo, kad vėjas jos nenupūstų. Šios skrybėlės iš Meksikos paplito ir tarp Teksaso kaubojų (išsivystė į kaubojaus skrybėlę) bei pietinės JAV dalies indėnų. Dabar sombrero skrybėlė Meksikoje jau retai nešiojama, bet tebėra svarbi tautinio kostiumo dalis ir nešiojama ceremonijų, švenčių metu.


Image:Conjunto sombreros.jpg|Plokšti Kordobos sombrerai 
File:Sombreros.JPG|Įvairūs meksikietiški sombrerai 
File:Pancho villa horseback.jpg|Meksikos revoliucionierius Pancho Villa su sombreru


## Taip pat skaitykite
* Sombrero vueltiao

## Nuorodos
Studentų bendrabutis

**Studentų bendrabutis** (nuo „bendras butas“) – gyvenamasis pastatas, skirtams studentams apgyvendinti. Tai paprastai nebrangus būstas, kuriame dalijamasi tam tikromis bendromis patalpomis (tokiomis kaip virtuvė, vonia, tualetas ir kt.).

JAV ir Jungtinėje Karalystėje studentų bendrabučiai dažniausiai įtraukiami į bendrai valdomą universitetinį miestelį. Vokietijoje ir Austrijoje studentų bendrabučiai paprastai priklauso prie universitetų steigiamoms studentų reikalų tarnyboms.

## Išnašos
Magistro darbas

**Magistro darbas** – baigiamasis akademinis (kai kur – mokslinis) darbas, kurį įvertinus teigiamai, suteikiamas magistro (M.A., LL.M., MBA ar kt.) kvalifikacinis laipsnis.

Apimtis – nuo 50 iki 60, kai kuriose valstybėse – net iki 120 puslapių.

## Darbo gynimas

Paprastai privalomas apginti. Kai kuriose valstybėse, priklausomai nuo studijų programų nuostatų, darbo gynimas nebūtinas (pvz., Vokietijoje magistro darbas pagal atitinkamus nuostatus privalo būti ginamas arba ne; pastaruoju atveju pakanka pateikti užbaigtą darbą vertinimui). 

Lietuvoje įvestas atsiradus magistrantūrai (podiplominėms studijoms). Anksčiau buvo vad. *[[diplominis darbas]]*.

## Taip pat skaitykite
*Disertacija
*Habilitacija

## Literatūra
* Magistro darbo rengimo metodika (sud. Angelė Lileikienė, Gintaras Šaparnis, Teodoras Tamošiūnas). - Šiauliai: Šiaulių universiteto leidykla, 2004. - 51 p.: iliustr. - ISBN 9986-38-511-3
Otar Korkia

**Otaras Korkija** (, , 1923 m. gegužės 10 d.– 2005 m. kovo 15 d.) – buvęs Gruzijos krepšininkas ir treneris, rungtyniavęs Tbilisio „Dinamo“ klube ir TSRS rinktinėje. O. Korkija yra laikomas vienu geriausiu Gruzijos krepšininku ir buvo įtrauktas į FIBA 50 visų laikų geriausių krepšininkų sąrašą.

## Karjera
Rungtyniaudamas Tbilisio „Dinamo“ ekipoje, tris kartus tapo TSRS krepšinio lygos čempionu (1950, 1953 ir 1954 m.) bei laimėjo TSRS krepšinio taurę 1949 ir 1950 m.

Baigęs krepšininko karjerą, tapo Tbilisio „Dinamo“ ekipos treneris. 1962 m. jo vedama gruzinų komanda tapo Eurolygos čempionais.

## Šalies rinktinė
O. Korkija buvo TSRS vyrų krepšinio rinktinės kapitonas. Kartu su komanda jis tris kartus tapo Europos čempionu (1947, 1951 ir 1953 m.) bei vieną kartą iškovojo Europos čempionato bronzos medalį (1955 m.). O. Korkija 1952 m. Helsinkyje pasipuošė olimpiniu sidabro medaliu.

## Pasiekimai

### Kaip žaidėjas:

* 3× TSRS krepšinio lygos čempionas (1950, 1953, 1954 m.)
* 2× TSRS krepšinio taurės čempionas (1949, 1950 m.)

### Kaip treneris:

* Eurolygos čempionas (1962 m.)

## Išnašos
Salavano provincija

**Salavano provincija** (**Saravane**, ) – Laoso provincija, esanti šalies pietuose.

## Administracinis suskirstymas

Provincija yra padalinta į 8 rajonus:

# Khongxedone
# Lakhonepheng
# Lao Ngarm
# Salavan
# Samuoi
# Ta Oi
# Toomlarn
# Vapy
Elizabeth Mitchell

**Elizabeta Mičel** (; g. 1970 m. kovo 27 d. Los Andžele, JAV) – amerikiečių aktorė.

Gimė Los Andžele, Kalifornijoje, teisininkės Džozefinos Marianos Dženkins šeimoje. 1975 m. su motina išsikraustė į Dalasą. Baigė Bukerio T. Vašingtono Atliekamųjų ir vaizduojamųjų menų mokyklą. 1991 m. dailės bakalauru baigė privatų Stiveno koledžą. Vėliau septynerius metus dirbo Dalaso teatruose.

Šiuo metu gyvena Benbridže, Vašingtone.

## Filmografija

### Kinas

### Televizija

## Apdovanojimai ir nominacijos

* Saturno nominacija už geriausią antraplanę televizijos vaidybą (2007 m.)
* Saturno apdovanojimas už geriausią antraplanę televizijos vaidybą (2008 m.)

## Nuorodos

* E. Mičel puslapis „IMDb“ duomenų bazėje 
* Puslapis „TV.com“ svetainėje
Žiurkių miestas (1996 albumas)

**Žiurkių miestas** - Bix ankstyvųjų dainų rinkinys. 

Dainos įrašytos 1982-aisiais Šiauliuose, namų studijoje, bet išleistos tik 1996-aisiais. Pirmas leidimas kasetė, perleista CD formatu 2017-aisiais rinkinyje XXX. 

CD perleidime albumas pavadintas "**Rats City**".

## Dainos
Tikras garsas (1994 Bix albumas)

Bix albumas su tikro garso koncerto įrašu.

## Dainos

## Žmonės

* Saulius "Samas" Urbonavičius - gitara, vokalas
* Mindaugas "Špokas" Špokauskas - fortepijonas, akordeonas
* Skirmantas Gibavičius - bosinė gitara
* Gintas Gascevičius - mušamieji
* Arūnas Klevinskas - trombonas
* Glebas Vaščenko - saksofonas
* Aurimas Povilaitis - perkusija

* Vilniaus muzikos akademijos studentų styginis kvartetas: Irma Belickaitė, Edita Orlinytė, Ernestas Jepifanovas, Dainius Misiūnas.

* Arūnas Šidlauskas - garso režisierius
Reksčių piliakalnis

**Reksčių piliakalnis**, dar vadinamas **Maskolkapiu** yra Tauragės rajone, Mažonų seniūnijoje, Reksčių kaime, kairiajame Jūros upės krante. Tai neseniai atrastas 4-tasis Mažonų seniūnijoje ir 15-tasis Tauragės rajone stūksantis piliakalnis.

Piliakalnis stūkso 150 metrų į rytus nuo Reksčių kapinaičių. Jūroje ties piliakalniu yra susidariusi sala, taip pat šioje vietoje upė baigia savo didžiulį vingį - skersai slėnio tėra 500 m, o Jūra aplink nuteka  bent 5 km. 

Piliakalnis atrastas tik 2009 metais, gegužę. Iki tol praeitą šimtmetį piliakalnis ir jo aplinka buvo ariama, todėl piliakalnis smarkiai apardytas, bet vis dar matomos ryškios jo formos. Iš visų pusių jį juosia vanduo - Jūra ir šaltinių upeliai.
Jurijus Ozerovas

**Jurijus Ozerovas** (, 1928 m. liepos 9 d. Maskvoje – 2004 m. vasario 25 d.) – žymus Rusijos krepšininkas ir treneris.

1947–1960 m. jis žaidė Maskvos „Dinamo“ ekipoje, o 1951–1959 m. rungtyniavo ir TSRS rinktinėje.

Per savo karjerą rinktinėje J. Ozerovas spėjo du kartus džiaugtis Europos čempionato aukso medaliu (1953 ir 1957 m.) ir vieną kartą – bronziniu apdovanojimu (1955 m.) Iš dviejų olimpinių žaidynių – 1952 m. Helsinkyje ir 1956 m. Melburne – krepšininkas parsivežė sidabro medalius.

Baigęs sportininko karjerą, J. Ozerovas 1963–1969 m. ir 1977–1980 m. dirbo TSRS rinktinės vyriausiojo trenerio Aleksandro Gomelskio asistentu. Jo treniruojama rinktinė penkis kartus tapo Europos čempione (1963, 1965, 1967, 1969 ir 1979 m.), pasaulio čempionatuose iškovojo vieną aukso (1967 m.), vieną sidabro (1978 m.) ir du bronzos medalius (1963 ir 1970 m.) Olimpinėse žaidynėse jo treniruojama komanda laimėjo vieną sidabrinį (1964 m.) ir du bronzinius apdovanojimus (1968 ir 1980 m.)
Petras Dvaranauskas

**Petras Dvaranauskas** (, 1863 m. spalio 20 d. Žečkalnio kaime, Barzdų valsčius, Šakių apskritis – 1958 m. lapkričio 19 d. Barzdų kaime, Šakių apskritis, palaidotas Marijampolėje) – Romos katalikų kunigas Lenkijoje ir Lietuvoje, spaudos bendradarbis, Lenkijos lietuvių teisių gynėjas.

## Biografija
Mokėsi Marijampolės gimnazijoje ir Seinų kunigų seminarijoje. Teologijos magistro laipsniu baigė Peterburgo dvasinėje akademiją. 1889 m. liepos 25 d. įšventintas kunigu. 1889–1890 m. tarnavo Seinų katedroje vikaru ir aliumnų nuodėmklausiu. Vikaravo Seirijuose (1890–1891 m.), Slavikuose (1891–1892 m.), Vladislavove (1892–1895 m.) ir Raigarde (1895–1898 m.). Tarnavo klebonu Adamonyse (1898–1899 m.), Bužine (1899–1906 m.), Silvanonyse (1906 m.) ir Adamonyse (1906–1910 m.). 1910–1915 m. rezidentas Seinuose. 1915–1918 m. karo pabėgelių kapelionas Voroneže. 1918–1939 m. vėl rezidentavo Seinuose. Slapyvardžiu *Daironas* bendradarbiavo lietuviškoje spaudoje.

## Lenkijos lietuvių teisių gynėjas
Po lenkų-lietuvių 1918–1919 m. karinio konflikto reziduodamas Seinų bazilikoje rašė Lomžos vyskupui ir Vatikano nuncijui Lenkijoje, kad šiame mieste ir apylinkėse yra keli tūkstančiai lietuvių katalikų, kuriais reikia pasirūpinti. 1919 m. lenkų tikintieji prašė vyskupo išsiųsti P. Dvaranauską iš Seinų. 1920 m. Balstogės vaivadija informavo vyskupiją, kad kunigas, kapinėse savavališkai surinkęs keletą šimtų tikinčiųjų, netinkamai atsiliepė apie Lenkijos valstybę. Tais pačiais metais bažnyčioje pareiškęs, kad *greitai nebebus kam lietuviškai mokyti vaikus katekizmo*.

1926 m. Suvalkų apskrities policija informavo savo valdžią, kad kunigas agituoja kaimiečius už lietuvių kalbos pamokas mokyklose. 1926 m. Seinų apygardos prokuroras informavo vyskupą, kad tolimesnis P. Dvaranausko buvimas pasienyje su Lietuva yra nepageidaujamas. 1927 m. vasario mėn. Suvalkų apskrities viršininkas įsakė perkelti kunigą į Lomžos arba Ostrolenkos apskritį ir, tik vyskupijai įsikišus, tai nebuvo įvykdyta.

1927 m. gruodį jam uždėtas namų areštas, per kratą rasti keli tūkstančiai zlotų ir litų bei lietuviška religinė spauda. Policija įtarė ruošiant antivalstybinę akciją. 1927 m. gruodžio 14 d. Petras Dvaranauskas buvo deportuotas į Lietuvą. Gyveno Pažaislio vienuolyne prie Kauno. Po Lenkijos-Lietuvos vyriausybių konsultacijų jam ir keliems kitiem ištremtiesiems buvo leista sugrįžti. Vėl atvažiavęs į Seinus, toliau dirbo pastoracinį darbą. Buvo bandoma jį iškelti į kitą vietovę, bet, užstojus Vatikano nuncijui Lenkojoje, P. Dvaranauskas liko Seinų bazilikoje.

Paskutinius gyvenimo metus praleido Marijampolėje, bendraudamas su likimo draugu kanauninku Vincentu Vizgirda.

## Šaltiniai
* Ks. Witold Jemelity. Parafie polsko-litewske na Suwalszczyzne w latach  1919-1939.
* R. Butautas – Kudirka. Mūsų šaknys. Vilnius. 1994.
Tasilakas

**Tasilakas** (), dar žinomas kaip Amasalikas – miestas Sumersuko savivaldybėje, Amasaliko saloje, rytinėje Grenlandijoje. Mieste gyvena 1848 gyventojų. Tasilakas įkurtas 1894 m., 2005 m. čia gyveno 1848 žmonės.

## Fotografijos

Image:Tasiilaq1.jpg|
File:Tasiilaq, East Greenland 2.jpg|
File:Tasiilaq3.jpg|
Lietuvos Respublikos teisėkūros proceso pagrindų įstatymas

**Lietuvos Respublikos teisėkūros proceso pagrindų įstatymas** - įstatymo lygmens teisės akto projektas, skirtas nustatyti Lietuvos Respublikos įstatymų, kitų norminių ir individualiųjų teisės aktų sampratą, teisėkūros proceso stadijas, teisės aktų formos, struktūros, turinio ir kalbos reikalavimus, taip pat teisės aktų skelbimo ir įsigaliojimo tvarką, teisės aktų stebėsenos sistemą. Projektą parengė LR teisingumo ministerija (tuometinis ministras - Petras Baguška). Projektas užregistruotas 2007 m. rugsėjo 10 d.

## Nuorodos
* LR teisėkūros proceso pagrindų įstatymo projektas
Skorsbio įlanka

**Skorsbio įlanka** (), arba **Kangertitivakas** () – Grenlandijos jūros dalis prie rytinių Grenlandijos krantų. Plotas apie 38 tūkst. km², sudaro didžiausią ir ilgiausią fjordų sistemą pasaulyje. Didžiausias gylis – 1450 m. Didžiausia sala – Milno Žemė (3913 km²). Vienintelė nuolat gyvenama gyvenvietė fjordo pakrantėje – Itokortormitas.

Pavadinta įlanką 1822 m. kartografavusio anglų tyrinėtojo Viljamo Skorsbio garbei.

## Šaltiniai
Irako himnas

***Mawtini*** (; ) – populiari poema, parašyta garsaus Palestinos poeto Ibrahimo Toukano () apie 1934 m. Palestinoje ir tapusi Irako himnu.

Originali muzika sukurta Muhamedo Fuliefilo ().

## Žodžiai

## Nuorodos
* Vokalinė himno versija
Udomsajaus provincija

**Udomsajaus provincija** () – Laoso provincija esanti šalies šiaurės vakaruose.

Provincija įkurta 1976 m. atskyrus nuo Luangprabango. 1987 m. sostinė iš Ban Nahin buvo perkelta į Muang Xay.

## Administracinis suskirstymas
Provincija padalinta į 7 rajonus:

# Beng
# Houn
# La
# Namo
# Nga
# Pakbeng
# Xai
Upernavikas

**Upernavikas** (gren. *Upernavik*) – miestelis Avanatos savivaldybėje, vakarų Grenlandijoje. Jis įsikūręs vienoje iš salų, esančių į šiaurės vakarus nuo Sigguup Nunaa pusiasalio. Miestelyje gyvena 1 144 gyventojai. Upernavikas nėra didelis, todėl pagrindinė susisiekimo priemonė jame yra kelionės pėsčiomis.

## Transportas
Upernavike yra įsikūręs oro uostas, iš kurio lėktuvai skrenda į Kvanaką, Kvarsutą ir Ilulisatą. Kompanijai „Air Greenland“ priklausantis sraigtasparnis „Bell 212“ padeda aplinkiniams kaimams palaikyti ryšį su Upernaviku. Vasarą nedidelis kompanijos „Royal Arctic Line“ keltas plukdo į gretimus kaimus.

## Radinys

1824 m. netoli Upernaviko esančioje Kingigtorsakvo saloje buvo rastas XIII a. runomis išraižytas akmuo, kuriam suteiktas Kingigtorsakvo vardas. Akmenyje buvo paminėti trys vikingai ir aprašyta netoliese pastatyta piramidė iš akmenų. Tai šiauriausiai rastas vikingų kultūros palikimas, neskaitant smulkių dirbinių, kuriuos inuitų pirkliai nugabeno toliau į šiaurę. Todėl ši vietovė laikoma šiauriausiu tašku, kurį pasiekė vikingai savo kelionių metu.

## Nuorodos
* Upernaviko turistų informacijos centras 
* Upernaviko muziejus
Valstybės žinios

**Valstybės žinios** – oficialus LR teisės aktų leidinys, leistas 1993–2013 m. Leido valstybės įmonė Seimo leidykla „Valstybės žinios“.

## Struktūra
„Valstybės žinios“ turėjo šiuos skyrius:
: I skyrius. Lietuvos Respublikos įstatymai;
: II skyrius. Lietuvos Respublikos tarptautinės sutartys;
: III skyrius. Kiti Lietuvos Respublikos Seimo priimti teisės aktai;
: IV skyrius. Respublikos Prezidento dekretai;
: V skyrius. Lietuvos Respublikos Vyriausybės nutarimai;
: VI skyrius. Konstitucinio Teismo sprendimai, nutarimai, išvados, Konstitucinio Teismo pirmininko potvarkiai;
: VII skyrius. Įsiteisėję teismų sprendimai;
: VIII skyrius. Ministrų, Vyriausybės įstaigų, kitų valstybės valdymo institucijų vadovų norminiai teisės aktai;
: IX skyrius. Kolegialių institucijų norminiai teisės aktai.

## Vyr. redaktoriai
* Žilvinas Dautartas – 1993–2005 m.
* Darius Jonutis – 2005–2007 m.
* Kastytis Trapinskas – 2008 m.
* Jonas Lionginas – 2009–2013 m.
 
## Šaltiniai
VŽ (reikšmės)

**VŽ** gali reikšti:

* Vakaro žinios, Lietuvos dienraštis;
* Valstybės žinios, oficialusis LR leidinys; leidykla;
* Verslo žinios, Lietuvos verslo dienraštis.
Europos Sąjungos oficialusis leidinys

**Europos Sąjungos oficialusis leidinys** (**ES OL**) – vienintelis periodinis leidinys, leidžiamas kiekvieną darbo dieną visomis vienuolika oficialiųjų Europos Sąjungos (ES) kalbų.

## Serijos
ES OL sudaro 2 serijos: L – teisės aktai, C – informacija bei skelbimai ir priedas S – pasiūlymai viešosioms sutartims sudaryti. Be to, C serijai priklauso skyrius OL C E, kurio dokumentai pateikiami tik elektronine forma.

L serijoje pateikiami šie ES teisės aktai kaip reglamentai, direktyvos, sprendimai, rekomendacijos, nuomonės.

Be to, OL L serijoje leidžiamas Galiojančių Bendrijos teisės aktų registras (). Jame pateikiama nuorodų į pirminius teisės aktus ir vėlesnius jų pakeitimus. Taip pat jame yra nuorodų į ES su trečiosiomis šalimis sudarytas sutartis ir pasirašytas konvencijas, privalomų aktų prie ES sutarčių, papildomų aktų, pvz., valstybių narių vadovų ar vyriausybių vadovų ir ministrų tarybos priimtų sprendimų, kitų institucijoms svarbių neprivalomų teisės aktų.

## Išnašos
Tamsieji šachmatai

**Tamsieji šachmatai** - šachmatų variantas su neišsamia informacija apie priešininko padėtį. Jį sukūrė Jens Bæk Nielsen ir Torben Osted 1989-aisiais metais. Žaidėjas nemato visos lentos, o tik laukelius su savo figūromis (įskaitant pėstininkus) bei tuos laukelius, į kuriuos jis gali eiti.

## Taisyklės

Šio šachmatų varianto tikslas nėra užmatuoti karalių, bet nukirsti jį. Žaidėjai nebūtinai žino, kai jų karalius yra šachuojamas. Nepasitraukti iš šachuojamo laukelio ar net paeiti į jį yra legalus ėjimas, kuris dažnai būna pralaimėjimo priežastimi. Prasilenkiančio pėstininko kirtimas yra galimas, net jei jūs nematote, kad tai įmanoma. Skirtingai nuo standartinių šachmatų, rokiruotė leidžiama net šacho metu, į šachuojamą laukelį ir per laukelius atakuojamus priešininko.

Šį šachmatų variantą lengviausia žaisti interneto šachmatų serveriuose. Norint žaisti su tikra lenta reikia trijų lentų ir trečio asmens - arbitro, kuris kiekvienam žaidėjui jo lentoje nurodytų tuo metu matomas priešininko figūras.

## Žaidimas

Žaidžiant tamsiaisiais šachmatais labai svarbu planavimas, strategija ir psichologiniai motyvai. Taktika ir daugelio ėjimų į priekį numatymas turi daug mažiau įtakos nei standartiniuose šachmatuose. Žaidžiant šį šachmatų variantą karalių reikia atidžiai saugoti nuo labai pavojingų puolimų nematomomis figūromis. Valdovei pavojingiausia figūra yra žirgai, kurie gali ją užpulti išlikdami nematomi.

## Nuorodos

* KIKAItachi šachmatai : lietuviškas serveris leidžiantis žaisti tamsiųjų šachmatų variantą.
Vladislavas Tretiakas

**Vladislavas Aleksandrovičius Tretiakas** (g. 1952 m. balandžio 25 d. Dimitrove, Tarybų Sąjungoje) – Rusijos ledo ritulininkas, žaidęs vartininko pozicijoje. 15 metų pradėjo treniruotis su CSKA klubu, o 17 m. pakviestas į pagrindinę komandą.

Pirmą kartą olimpinėse žaidynėse pasirodė 1972 m.

1983 m. Tretiakas buvo pasirinktas naujokų biržoje, tačiau jo neišleido Sovietų Sąjungos valdžia. 1989 m. jis pirmasis iš Sąjungos buvo įtrauktas į NHL šlovės muziejų.

## Apdovanojimai

* 1974, 1975, 1976, 1981, 1983 m. SSRS lygos naudingiausias žaidėjas
* 1974, 1979, 1981, 1983 m. geriausias Pasaulio čempionato vartininkas
* 1978 m. apdovanotas Lenino ordinu
Darbo teismas

**Darbo teismas** – specializuotas teismas, nagrinėjantis darbo bylas (sprendžiantis teisinius darbo ginčus). Darbo teismai yra savarankiška teisminės valdžios šaka.

## Belgija
Belgijoje veikia darbo teisės teismas (*[[Arbeidsrechtbank]]*) kaip pirmosios instancijos teismas darbo bylose. Darbo tribunolas (*[[Arbeidshof]]*), paskutinės instancijos teismas.

## Vokietija
Labiausiai darbo teismų sistema yra išplėtota Vokietijoje. Reicho Darbo Teismas įsteigtas XX a. pradžioje (1925 m.). Veikia Vokietijos Federalinis Darbo Teismas. Reglamentuoja Vokietijos darbo teismų įstatymas.

## Lietuva
Lietuvoje kol kas nėra darbo teismų. 2003 m. buvo atliktas mokslinis taikomasis tyrimas „Darbo byloms nagrinėti specializuotų teismų įsteigimo Lietuvoje galimybės“ (jį atliko prie Teisės instituto sudaryta darbo grupė, vykdydama JT vystymo programos Nacionalinio žmogaus teisių rėmimo ir apsaugos veiksmų planą; darbo grupės vadovas – Teisės instituto Informacinio metodinio skyriaus vedėjas Jonas Misiūnas).
Konstatuota, kad Lietuvoje yra visos sąlygos įstatymų nustatyta tvarka operatyviai ir teisingai spręsti darbo bylas. Tačiau siekiant veiksmingiau ginti su darbu susijusias žmogaus teises, būtina toliau tobulinti teismų veiklos organizavimą ir teisminio darbo bylų nagrinėjimą.

## Išnašos
Kursinis darbas

**Kursinis darbas** – savarankiškas studijų rašto darbas. Paskirtis – ugdyti studento gebėjimą sisteminti, analizuoti, naudotis moksline literatūra, nagrinėti mokslo bei praktikos problemas. Kursiniame darbe yra pateikiamos bei sprendžiamos teorinės, taikomojo pobūdžio ar praktinės problemos, tačiau palyginti mažesnės apimties negu baigiamajame darbe.

## Turinys
Kursiniame darbe būtina apibūdinti kursinio darbo temos aktualumą, pateikti (išanalizuoti) atitinkamą literatūrą, įžvelgti jos ypatumus, išdėstyti asmeninę nuomonę diskutuotinais darbo temos klausimais. Darbo pabaigoje būtina pateikti kursinio darbo temos išvadas, sudaryti išsamų bibliografijos sąrašą, kursinį darbą įforminti pagal kursinio darbo reikalavimus.
JAV telekomunikacijų aktas

1996 m. **Telekomunikacijų aktas** () – JAV konkurencijos teisės šaltinis, federalinis įstatymas. Juo buvo reformuota JAV telekomunikacijų teisė (iki tol galiojo 1934 m. Komunikacijų aktas). Įstatymą priėmė 104-asis JAV Kongresas 1996 m. sausio 3 d. Pasirašė JAV Prezidentas Bill Clinton (1996 m. vasario 8 d.).

## Literatūra
* Max D. Paglin, *A Legislative History of the Communications Act of 1936*, Oxford University Press, New York 1989
* Dale E. Lehman, Dennis Weisman, *The Telecommunications Act of 1996: The „Costs“ of managed competition*, Boston/Dordrecht/London 2000, ISBN 0-7923-7957-8

## Nuorodos
* Įstatymo tekstas (PDF) (239&nbsp;kB)
* Įstatymo analizė, poveikis
Novi Gradas

**Novi Gradas** (arba **Bosanski Novis**) – miestas šiaurės vakarų Bosnijoje ir Hercegovinoje, prie Unos upės, kurios kitame krante įsikūręs Dvoras (Kroatija). Yra ligoninė, kultūros centras, kelios mokyklos, paštas.

## Sportas
* FK Sloboda Novi Grad (futbolas)
Srbacas

**Srbacas** – miestas šiaurinėje Bosnijoje ir Hercegovinoje, pasienyje su Kroatija, prie Vrbaso ir Savos santakos, į šiaurės rytus nuo Bania Lukos. Dauguma gyventojų – serbai. Žemės ūkio pramonė.

## Sportas
* FK Sloga Srbac (futbolas)
Bangladešo demografija

Šiame straipsnyje pateikiami statistiniai duomenys apie **[[Bangladešas|Bangladešo]] demografiją**.

**Gyventojų skaičius:** 156 050 883 (2009 m. apskaičiavimai)

**Struktūra pagal amžių:**
* *0-14 m.: * 34,6 %
* *15-64 m.:* 61,4 %
* *65 m. ir daugiau:* 4 % (2009 m. apsk.)
 
**Amžiaus [[mediana]]:**
* *bendra:* 23,3 m.
* *vyrų:* 22,9 m.
* *moterų:* 23,5 m. (2009 m. apsk.)

**Metinis populiacijos prieaugis:** 1,292 % (2009 m. apsk.)

**Gimstamumas:** 24,68 gimimo/1000 gyv. per metus (2009 m. apsk.)

**Mirtingumas:** 8 mirtys/1000 gyv. per metus (2008 m. apsk.)

**Migracija** (per metus imigravusių į šalį ir emigravusių iš šalies žmonių skirtumas): -2,53 migranto/1000 gyv. (2009 m. apsk.)

**Miestuose gyvenančių žmonių procentas:** 27 % (2008 m. apsk.)

**Lyčių pasiskirstymas**:
* *Gimimo metu:* 1,04 vyrų vienai moteriai
* *Jaunesniems nei 15 metų:* 1,01 vyrų moteriai
* *15-64 metų:* 0,9 vyro vienai moteriai
* *65 metų ir vyresniems:* 0,94 vyro vienai moteriai
* *Visai populiacijai:* 0,93 vyro vienai moteriai (2009 apsk.)

**Kūdikių mirtingumas per pirmuosius gyvenimo metus:** 59,02 mirusiųjų/1000 gimimų (2009 apsk.)

**[[Vidutinė gyvenimo trukmė]]:**
* *bendra:* 60,5 m.
* *vyrų:* 57,75 m.
* *moterų:* 63,03 m. (2009 apsk.)

**Vyresnių nei 15 metų žmonių raštingumas:**
* *bendras:* 47,9 %
* *vyrų:* 54 %
* *moterų:* 41,4 % (2001 m. surašymas)

## Šaltiniai
* CŽV pasaulio faktų knyga: Bangladešas
Besnapė

**Besnapė** () – uniforminė kepurė (furažka) be snapelio.

## Istorija
Besnapės atsirado Rusijoje. Jų pirmtakė buvo *furažka* (seniau vadinta *фуражная шапка* 'furažinė kepurė'), ypatinga kepurė, kurią dėvėdavo Rusijos kariuomenės *furažininkai* (pašarų tiekimu užsiimantys kariškiai). Nežymiai pakeista besnapė furažka tapo Rusijos karinio jūrų laivyno jūreivių uniformine kepure. Tuometinės besnapės nuo dabartinių Rusijos laivyno besnapių skyrėsi spalva (buvo tamsiai žalia), juosta (buvo be juostos), graižu su stambiais skaitmenimis, rodžiusiais laivyno ekipažo numerį.

1811 m. lapkričio mėn. besnapės tapo Rusijos armijos ir laivyno kasdienine uniformine kepure.

Nuo XIX a. vidurio ėmė siūti uniformines jūreivių besnapes su baltu apvadu siūlėse. Šis elementas Rusijos besnapėse išlikęs iki šiol.
XIX a. 8-tą dešimtmetį įvestos juodos laivyno besnapės su juostomis, kuriose būdavo užrašomi laivyno ekipažo ir laivo pavadinimai. Juosta vėjuotu oru padėdavo sulaikyti kepurę ant galvos pučiant vėjui – juostos galus apsukdavo apie jūreivio kaklą. Tuometinių besnapių juostos buvo gerokai ilgesnės negu dabartinių – iki 160 cm ilgio.

Vėliau imtos naudoti ne tik juodos juostos, bet ir Georgijaus juostos – pagal šv. Georgijaus ordino pavadinimą. Georgijaus juostos buvo tokios pačios kaip dabartinės gvardijos juostos.

Besnapės labai išpopuliarėjo, ir jos tapo daugelio pasaulio šalių karinių jūrų laivynų jūreivių uniformos dalimi.

1921 m. patvirtinta Tarybų Rusijos jūrevių besnapė, praktiškai nepakitusi, buvo naudojama TSRS Kariniame laivyne, o dabar – Rusijos Federacijos laivyne. Juostoje užrašomas laivyno, kuriame tarnauja jūreivis, pavadinimas.

## Lietuvos Karinių jūrų pajėgų besnapės
Bensapės yra ir Lietuvos Karinių jūrų pajėgų jūreivių uniformos dalis:
* Jūreivio vasarinę uniformą sudaro balta besnapė, balta palaidinė, juodadryžė jūrinikė be rankovių, juodos kelnės. Baltos besnapės juodą lankelį juosia juodas kaspinas su aukso spalvos užrašu „KARINĖS JŪRŲ PAJĖGOS“, o kepurės užpakalinėje dalyje – du palaidi 40 cm ilgio juodi kaspinai.
* Jūreivio žieminę uniformą sudaro juoda besnapė (arba žieminė kepurė), juoda palaidinė, juodos kelnės, juodadryžė jūrinikė ilgomis rankovėmis, juodas puspaltis. Juoda besnapė – to paties modelio, kaip ir balta.

## Nuorodos
Moriso Džezupo kyšulys

**Moriso Džezupo kyšulys** () – šiauriausias Grenlandijos taškas, esantis 710 km nuo Šiaurės ašigalio.

1900 m. Robertas Piris pasiekė šį tašką galvodamas, kad tai yra šiauriausias pasaulio taškas. Piris vėliau sužinojo, kad buvo piečiau Kafeklubeno – šiauriausio pasaulio taško.

Kyšulys pavadintas amerikiečių filantropo Moriso Džezupo, žmogaus, kuris finansavo Pirio ekspedicijas, vardu.

## Išnašos
Čekijos demografija

Šiame straipsnyje pateikiami statistiniai duomenys apie **[[Čekija|Čekijos]] demografiją**.

**Gyventojų skaičius:** 10 162 921 (2013 m. liepos mėn. apskaičiavimai)

**Struktūra pagal amžių:**
* *0–14 m.:* 13,4 % (701 936 vyrai ir 663 571 moteris)
* *15–24 m.:* 11,1 % (575 726 vyrai ir 548 800 moterų)
* *25–54 m.:* 43,6 % (2 255 899 vyrai ir 2 179 196 moterys)
* *55–64 m.:* 14,2 % (699 149 vyrai ir 748 529 moterys)
* *65 m. ir vyresni:* 17,6 % (723 059 vyrai ir 1 067 057 moterys) (2013 m. apsk.)

**Gyventojų amžiaus [[mediana]]:**
* *bendras:* 41,1 m.
* *vyrų:* 39,6 m.
* *moterų:* 42,9 m. (2012 m. apsk.)

**Metinis populiacijos prieaugis:** -0,134 % (2012 m. apsk.)

**[[Gimstamumas]]:** 8,62 gimimų/1000 gyv. per metus (2012 m. apsk.)

**[[Mirtingumas]]:** 10,94 mirčių/1000 gyv. per metus (2012 m. apsk.)

**[[Migracijos indeksas]]:** 0,97 migrantų/1000 gyv. per metus (2012 m. apsk.)

**Lyčių pasiskirstymas:**
* *gimimo metu:* 1,06 vyro vienai moteriai
* *jaunesniems nei 15 metų:* 1,06 vyro vienai moteriai
* *15–64 metų:* 1,01 vyro vienai moteriai
* *65 metų ir vyresniems:* 0,67 vyro vienai moteriai
* *visai populiacijai:* 0,95 vyro vienai moteriai (2011 apsk.)

**[[Urbanizacija]]:**
* *mieste gyvenančių žmonių skaičius:* 73,4 % (2011 apsk.)
* *mieste gyvenančių žmonių procento metinis kitimas:* -0,03 % (2010–15 m. apsk.)

**Kūdikių [[mirtingumas]]:**
* *bendra:* 3,7 mirčių/1000 gimimų
* *vyrų:* 4,03 mirčių/1000 gimimų
* *moterų:* 3,35 mirčių/1000 gimimų (2012 m. apsk.)

**[[Vidutinė gyvenimo trukmė]]:**
* *bendra:* 77,38 m.
* *vyrų:* 74,11 m.
* *moterų:* 80,83 m. (2012 apsk.)

**[[AIDS]]/[[ŽIV]]:**
* *paplitimas tarp suaugusiųjų:* <0,1 %
* *bendras skaičius:* 2000
* *mirčių skaičius:* <100 (2009 m. apsk.)

**15 m. ir vyresnių gyventojų [[raštingumas]]:**
* *bendras:* 99 %
* *vyrų:* 99 %
* *moterų:* 99 % (2011 m. surašymas)

**15–24 m. amžiaus gyventojų [[nedarbo lygis]]:**
* *bendras:* 21,3 %
* *vyrų:* 21,6 %
* *moterų:* 20,9 % (2012 m. apsk.)

**Gyventojų [[nutukimas]]:**
* *vaikų iki 5 m.:* 2 % (2007 m. apsk.)
* *saugusiųjų:* 21 % (2012 m. apsk.)

**[[Religija|Religijos]]:**
* *katalikai:* 10,3 %
* *protestantai:* 0,8 %
* *kiti/nenustatyti* 54,6 %
* *netikintys:* 34,2 % (2011 m. surašymas)

**[[Kalba|Kalbų]] vartojimas:**
* *čekų:* 95,4 %
* *slovakų:* 1,6 %
* *kitos:* 3 % (2011 m. surašymas)

**[[Etninė grupė|Etninės grupės]]:**
* *čekai:* 63,7 %
* *moravai:* 4,9 %
* *slovakai:* 1,4 %
* *kiti:* 30 % (2011 m. surašymas)

## Imigracija

## Šaltiniai
* Čekija CŽV pasaulio faktų knygoje (anglų kalba) 

## Taip pat skaitykite
* Sąrašas:Čekijos miestai

## Išnašos
Široki Brijegas

**Široki Brijegas** – miestas šiaurės vakarų Hercegovinoje. Absoliuti dauguma gyventojų – kroatai. Yra Švč. Mergelės Marijos bažnyčia, meno galerija, išlikusi italų tvirtovė.

2013 m. mieste gyveno 6 149 gyventojai.

## Sportas
* NK Široki Brijeg – futbolo klubas;

## Šaltiniai
JAV vigų partija

**Vigų partija** buvo JAV politinė partija, egzistavusi 1833–1856 m.

Opozicinė vigų partija buvo įkurta kovoti prieš prezidento Endriu Džeksono ir Demokratų partijos politiką. Vigai pasisakė už valstybės modernizaciją ir ekonomikos augimą. Partijos pavadinimas kilo iš 1796 m. veikusių vigų, kurie pasisakė už JAV nepriklausomybę

Vigų partijai priklausė tokie žmonės kaip Danielis Vebsteris, Viljamas Henris Harisonas, Abraomas Linkolnas, Henris Klėjus iš Kentukio. Partijai taip pat priklausė tokie karo didvyriai kaip Zacharijas Teiloras ir Vinfildas Skotas.

Per 2 egzistavimo dešimtmečius Vigų partijai priklausė du išrinkti prezidentai – Viljamas Henris Harisonas ir Zacharijas Teiloras, kurie abudu mirė kadencijos metu. Džonas Taileris tapo prezidentu po Harisono mirties, bet pasitraukė iš partijos. Milardas Filmoras, kuris tapo prezidentu po Teiloro mirties, buvo paskutinis iš Vigų JAV prezidentas.

Partija buvo panaikinta nesutapus nuomonėms dėl vergovės panaikinimo. Dėl šios spragos antivergovinė koalicija 1852 m. prezidento rinkimuose sutrukdė Filmorui tapti Vigų partijos kandidatu, todėl partija į prezidento postą iškėlė generolą Vinfildą Skotą, kuris pralaimėjo dideliu skirtumu. Iš vigų partijos išėjo tokie lyderiai, kaip Abraomas Linkolnas, kuris perėjo į respublikonų partiją. Vigų partija prarado galimybę formuoti valdančiąsias koalicijas, o prezidentas Milardas Filmoras perėjo į Amerikos partiją.

## Šaltiniai
Snapelis

**Snapelis** (, ) - horizontali ar kiek palinkusi plokštelės pavidalo galvos apdangalo dalis kaktos srityje virš veido, apsauganti nuo saulės spindulių ir kritulių. Snapelius turi kai kurios kepurės ir kai kurie šalmai.

Snapelio funkcijos:
* apsauginė:
** pridengia akis ir viršutinę veido dalį nuo saulės spindulių,
** apsaugo akis ir veidą nuo kritulių, kurie tiesiogiai krenta ir pataikytų į veidą, bei nuo vandens, bėgančio nuo pačios kepurės ar šalmo.
** iš dalies saugo veidą nuo vėjo.
* dekoratyvinė - kai kurių kepurių snapeliai būna išsiuvinėti ar papuošti paauksuotais ornamentais (tai būdinga generolų ar admirolų kepurėms).
* dalis kepurių, kurios turi didelius snapelius, uždedamos ir nuimamos imant už snapelio.

## Kepurių snapeliai
Kepurių snapeliai paprastai būna kieti, šiais laikais jie paprastai būna plastikiniai, dažnai - aptraukti audiniu. Seniau snapeliai dažniausiai būdavo odiniai, karo metais neretai buvo naudojami odos pakaitalai (pvz., presštofas).

Nedideli snapeliai būna pusmėnulio formos. Beisbolo kepuraičių ir kai kurių kitų kepurių snapeliai būna gana ilgi.


File:Kepi type fr pour MWT.svg|Kepis
File:Nathan Twining 02.jpg|JAV generolas su furažka, kurios snapelis papuoštas ornamentais.
File:Svensk studentmossa.jpg|Švediška studentiška kepuraitė 
File:Dienstmütze der Bundespost.jpg|Vokietijos pašto paštininko kepurė


## Šalmų snapeliai
Kovinių šalmų snapeliai neretai būna vientisi su pagrindine šalmo dalimi - tiesiog reikiamu kampu atlenktas priekinis šalmo kraštas.


Vaizdas:Helmet typ Montefortino 01.jpg|Montefortinas su prikniedytu snapeliu
File:M1helmetshell.jpg|JAV M-1 šalmas. Atlenktas priekinis kraštas atlieka snapelio funkciją
File:German helmet.svg|Vokiškas Antrojo pasaulinio karo laikų šalmas, kurio priekinė dalis irgi snapelis
Umanakas

**Umanakas** – miestelis Avanatos savivaldybėje šiaurės vakarų Grenlandijoje, kuriame gyvena apie 1 500 gyventojų. Tai šiauriausias salos miestas, turintis sraigtasparnio nusileidimo aikštelę. Umanakas yra medžioklės ir žvejybos bazė. Jame veikia konservų fabrikas ir marmuro kasykla.

Danijos ir Grenlandijos vaikai ir dabar tiki, kad Kalėdų Senelis gyvena Spraglebugteno įlankoje, kiek į vakarus nuo Umanako. Viena Danijos televizijos kompanija ten yra pastačiusi trobelę iš durpių, kuri ir laikoma Kalėdų Senelio namais.

## Geografinė padėtis

Umanakas įsikūręs 590 km šiauriau šiaurinio poliarinio rato esančioje Umanako saloje, išsidriekusioje Umanako fjorde, kuris įsiterpęs tarp Grenlandijos ir Nusako pusiasalio. Saloje yra širdies formos Hjertefjeldeto kalnas, kurio aukštis 1 175 m.

Miestelio bendruomenės gyvenime dalyvauja kaimyninių Satuto, Ilorsuito, Ikerasako, Kvarsuto, Ukusisato, Niakvornato, Nūgatsiako kaimų gyventojai.

## Transportas
Grenlandijos aviokompanija „Air Greenland“ vykdo nuolatinius sraigtasparnių skrydžius iš Umanako į netoliese esantį Kvarsuto kaimą. Umanako kaimyninius kaimus aptarnauja krovininiai sraigtasparniai.
Kiškiai (Šilutė)

**Kiškiai** – kaimas Šilutės rajono savivaldybėje, 5 km į šiaurės rytus nuo Kintų, šalia Kintų miško ir Svencelės pelkės. Seniūnaitijos centras. Išlikę vokiškos architektūros statinių. Vystoma pieninė gyvulininkystė. Į kaimą veda plento  atšaka. Miško kelias jungia su Svencele.

## Gyventojai

## Šaltiniai
Mockiai

**Mockiai** – kaimas Šilutės rajono savivaldybėje, 8 km į šiaurės rytus nuo Kintų, dešiniajame Minijos krante. Seniūnaitijos centras. Eina kelias .

## Gyventojai

## Šaltiniai
Čilės demografija

Šiame straipsnyje pateikiami statistiniai duomenys apie **[[Čilė]]s demografiją**.

**Gyventojų skaičius: ** 16 940 862 (2009 m. apskaičiavimai)

**Struktūra pagal amžių:**
* *0-14 m.:* 23,2 %
* *15-64 m.:* 67,8 %
* *65 m. ir daugiau:* 9,1 % (2009 m. apsk.)
 
**Amžiaus [[mediana]]:**
* *bendra:* 31,4 m.
* *vyrų:* 30,4 m.
* *moterų:* 32,4 m. (2009 m. apsk.)

**Metinis populiacijos prieaugis:** 0,881 % (2009 m. apsk.)

**Gimstamumas:** 14,64 gimimų/1000 gyv. per metus (2009 m. apsk.)

**Mirtingumas:** 5,77 mirčių/1000 gyv. per metus (2008 m. apsk.)

**Miestuose gyvenančių žmonių procentas:** 88 % (2008 m. apsk.)

**Lyčių pasiskirstymas**:
* *Gimimo metu:* 1,05 vyro vienai moteriai
* *Jaunesniems nei 15 metų:* 1,05 vyro vienai moteriai
* *15-64 metų:* 1 vyras vienai moteriai
* *65 metų ir vyresniems:* 0,72 vyro vienai moteriai
* *Visai populiacijai:* 0,98 vyro vienai moteriai (2009 apsk.)

**Kūdikių mirtingumas per pirmuosius gyvenimo metus:** 7,71 mirusiųjų/1000 gimimų (2009 apsk.)

**[[Vidutinė gyvenimo trukmė]]:**
* *bendra:* 77,34 m.
* *vyrų:* 74,07 m.
* *moterų:* 80,77 m. (2009 apsk.)

**Vyresnių nei 15 metų žmonių raštingumas:**
* *bendras:* 95,7 %
* *vyrų:* 95,8 %
* *moterų:* 95,6 % (2002 m. surašymas)

Dauguma Čilės gyventojų yra europiečių palikuonys.   Gyventojų daugumą sudaro kolonistų Ispanų (ypač Baskai), palikuonys bei vėlesniais laikais imigravę Vokietijos, Prancūzija, Italija, Graikija, Šveicarija, Skandinavijos (ypač Švedijos), Jungtinės Karalystės ir Airijos, Rytų Europos (Lenkijos, Rusijos ir Kroatijos). 52,7 % (8.8 mln.) ir 90 % (15 mln.) gyventojų yra baltaodžiai. 

Vietiniai indėnai, kurių yra 3,2 %. 

Šalyje daugiausiai vartojama ispanų kalba, kuri yra vienintelė oficiali kalba.

## Šaltiniai

## Nuorodos
* CŽV pasaulio faktų knyga: Čilė (angliškai)
Berciškė

**Berciškė** (anksčiau ***Beržiškiai***) – kaimas Šilutės rajono savivaldybėje, 2 km į pietryčius nuo Saugų, prie Joniškio miško. Seniūnaitijos centras. Pro kaimą eina plentas .

## Gyventojai

## Šaltiniai
Vilkmedžiai

**Vilkmedžiai** (arba ***Vilkomedis***) – kaimas Šilutės rajono savivaldybėje, 3 km į šiaurės rytus nuo Saugų, prie Joniškio miško. Seniūnaitijos centras.

## Gyventojai

## Šaltiniai
Urugvajaus demografija

Šiame straipsnyje pateikiami statistiniai duomenys apie **[[Urugvajus|Urugvajaus]] demografiją**.

**Gyventojų skaičius: ** 3 494 382 (2009 m. apskaičiavimai)

**Etninės grupės:**
* Baltieji - 88 %
* Metisai - 8 %
* Juodieji - 4 %

**Struktūra pagal amžių:**
* *0-14 m.:* 22,4 %
* *15-64 m.:* 64,3 %
* *65 m. ir daugiau:* 13,3 % (2009 m. apsk.)
 
**Amžiaus [[mediana]]:**
* *bendra:* 33,4 m.
* *vyrų:* 32 m.
* *moterų:* 34,8 m. (2009 m. apsk.)

**Metinis populiacijos prieaugis:** 0,466 % (2009 m. apsk.)

**Gimstamumas:** 13,91 gimimų/1000 gyv. per metus (2009 m. apsk.)

**Mirtingumas:** 9,12 mirčių/1000 gyv. per metus (2008 m. apsk.)

**Migracijos indeksas** (per metus imigravusių į šalį ir emigravusių iš šalies žmonių skirtumas): -0,16 migrantų/1000 gyv. (2009 m. apsk.)

**Miestuose gyvenančių žmonių procentas:** 92 % (2008 m. apsk.)

**Lyčių pasiskirstymas**:
* *Gimimo metu:* 1,04 vyro vienai moteriai
* *Jaunesniems nei 15 metų:* 1,03 vyro moteriai
* *15-64 metų:*0,99 vyro vienai moteriai
* *65 metų ir vyresniems:* 0,67 vyro vienai moteriai
* *Visai populiacijai:* 0,95 vyro vienai moteriai (2009 apsk.)

**Kūdikių mirtingumas per pirmuosius gyvenimo metus:** 11,32 mirusiųjų/1000 gimimų (2009 apsk.)

**[[Vidutinė gyvenimo trukmė]]:**
* *bendra:* 76,35 m.
* *vyrų:* 73,1 m.
* *moterų:* 79,72 m. (2009 apsk.)

**Vyresnių nei 15 metų žmonių raštingumas:**
* *bendras:* 98 %
* *vyrų:* 97,6 %
* *moterų:* 98,4 % (2003 m. apsk.)

## Šaltiniai
* CŽV pasaulio faktų knyga: Urugvajus (angliškai)